Es Hausruckviadl (dt.: Hausruckviertel, im Gmoanauman aa Hausruckkroas), hod sein Nauman nochn Beagruckn Hausruck. Es is a Laundschoft in Estareich und stööt oans von de via historischn „Viertel“ vo Owaestareichs doa, obwoi de heitige Ogrenzung noch de politischn Beziak geht, de wos si eascht im 19. Joahundat ausse büüd haum. De Westgrenz vom Hausruckviadl woa seid ewich bis 1779 de Grenz zu Bayan. De Ostgrenz is bis ins 19.Joahundat von da Traun büüd wuan.